OKRESNÁ PROKURATÚRA TREBIŠOV 
Jána Husa 1925/15, 075 01 Trebišov 1

Číslo: 2 Pv 177/15/8811	Trebišov 16.05.2016 
EEČ: 2-69-165-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Trebišov zo dňa 21.4.2015 spisová značka 2 Pv 177/15/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 08.02.2015 v doobedňajších hodinách v katastri obce Zemplínska Teplica odcudzil drevnú hmotu druhu dub o množstve 0,15 m³ z lesného porastu, nachádzajúceho sa v lesnom dielci č. 20, parcely č. 978/1, ktorá patrí do lesného pôdneho fondu a je zapísaná na liste vlastníctva č. XXXXX, čím takto pre poškodeného  XXXXX, spôsobil škodu vo výške 7,56  €,  

Uznesením prokurátora Okresnej prokuratúry Trebišov zo dňa 21.4.2015, spisová značka 2 Pv 177/15/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry v Trebišove sp. zn.                       2 Pv 177/15/8811 z 21.04.2015, právoplatným 28.04.2015, bolo trestné stíhanie proti obv. XXXXX, stíhanému za  prečin  krádeže podľa § 212 ods. 2 písm. d/ Tr. zákona podmienečne zastavené a bola mu stanovená skúšobná doba v trvaní 12 mesiacov. Skúšobná doba uplynula dňa 28.04.2016.

	Podľa § 217 ods. 1 Tr. poriadku bolo zisťované, či sa obvinený XXXXX v skúšobnej dobe osvedčil. Následne bolo zistené, že obv. XXXXX je z miesta bydliska hodnotený všeobecne, jeho správanie nebolo prejednávané komisiou verejného poriadku. Zo správy OR PZ, Odbor kriminálnej polície Trebišov vyplýva, že v súčasnosti nie je trestne stíhaný. Zo správy Okresného úradu Trebišov, Odbor všeobecnej vnútornej správy vyplýva, že obvinený nebol v skúšobnej dobe postihnutý za priestupok. Podľa odpisu registra trestov obvinený bol v skúšobnej dobe podmienečne zastaveného trestného stíhania odsúdený rozsudkom Okresného súdu Trebišov zo dňa 09.07.2015, právoplatným 09.07.2015 sp. zn. 5T/40/2015, za zločin lúpeže podľa § 188 ods. 1 Tr. zák., za čo mu bol uložený podmienečný trest odňatia slobody 2 roky so skúšobnou dobou v trvaní 3 rokov. Z predmetného rozsudku zisťujem, že obvinený sa tohto skutku, za ktorý bol odsúdený, dopustil dňa 22.06.2009, teda pred právoplatnosťou uznesenia prokurátora o podmienečnom zastavení trestného stíhania, teda na spáchanie vyššie uvedeného priestupku nemožno v tomto konaní prihliadať v neprospech obvineného. Je potrebné konštatovať, že obvinený viedol v skúšobnej dobe riadny život, nakoľko sa nedopúšťal konaní trestných v zmysle Trestného zákona, resp. priestupkov.

	Keďže  u obv. XXXXX boli splnené podmienky, prokurátor uznesením rozhodol o osvedčení  s tým, že právoplatnosťou uvedeného rozhodnutia nastávajú účinky zastavenia trestného stíhania v zmysle § 9 ods. 1 písm. e/ Tr. poriadku.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Peter Prokopovič
prokurátor